section_heading: Životopis
paragraph_text: Rodio se u Buhovu kod Širokog Brijega. Škole je pohađao u Čerinu kod Čitluka, Tomislavgradu, Splitu i Sarajevu. Poslije studija zaposlio se u tomislavgradskoj gimnaziji. Ondje je 7 godina predavao hrvatski jezik, latinski jezik i povijest umjetnosti. Nakon toga zaposlio se na RTV Sarajevu gdje je radio 6 godina. 1976. godine zaposlio se je u Splitu gdje je bio televizijski novinar splitskog studija HRT-a sve do 2004. godine. Od 1992. do 2000. bio je urednik tog studija. Za vrijeme Domovinskog rata dragovoljno se uključio u obranu Hrvatske. Osnovao je ratni studio HRT-a u Metkoviću, gdje je bio urednik te ratni studio HRT-a u Kninu. Skoro cijeli Domovinski rat bio je ratni izvjestitelj. Izvješćivao je s prvih crta hrvatskih i hercegbosanskih bojišta.